Държавен вестник, бр. 98, 2017 г., стр. 3

БРОЙ  98	
Д Ъ Р Ж А В Е Н  В Е С Т Н И К 	
СТР.  3  
11. ръководи подготовката на проекти на 
нормативни актове в областта на културата;
12. прави предложения за изменение на 
действащи и за приемане на нови нормативни 
актове съгласно правомощията си;
13. упражнява правата на собственост на 
държавата и по възлагане на управлението в 
едноличните търговски дружества с държавно 
имущество, осъществява правата на държавата 
като акционер или съдружник в търговските 
дружества;
14. координира и контролира дейността 
по управление на недвижимите имоти, пре­
доставени за управление на министерството;
15. координира и контролира дейностите 
на второстепенните разпоредители с бюджет 
към министъра;
16. организира и осъществява дейността 
по предоставяне на концесии на недвижими 
културни ценности и изпълнението на кон­
цесионните договори съгласно ЗКН и Закона 
за концесиите; 
17. осъществява финансово подпомагане 
на културни инициативи от Националния 
културен календар и обявява конкурси за под­
помагане на творчески проекти в различните 
области на изкуствата;
18. осъществява постоянно сътрудничест­
во с органите на изпълнителната власт и с 
органите на местното самоуправление с цел 
ефективна регионална и местна културна 
политика и ресурсното є подпомагане;
19. прави предложения до Министерския 
съвет за създаване, преобразуване и закриване 
на държавни културни институти;
20. прави предложения до Министерския 
съвет за създаване, преобразуване и закриване 
на българските културни институти в чужбина 
и осъществява методическо ръководство на 
тяхната дейност;
21. съдейства за приобщаване на българи­
те в чужбина към целите на националната 
културна политика;
22. сключва договори с директорите на 
държавните културни институти в система­
та на министерството за осъществяване на 
творческата им дейност, при условие че не­
обходимите за това средства са в рамките на 
разходите по бюджета на културния институт 
за съответната година;
23. осъществява други правомощия, въз­
ложени му със закон или с акт на Минис­
терския съвет.
(2) При осъществяването на дейността 
си министърът издава правилници, наредби, 
инструкции и заповеди.
Раздел II
Политически кабинет
Чл. 6. (1) Министърът образува на свое 
пряко подчинение политически кабинет, 
който го подпомага при формулирането и 
разработването на конкретни решения за 
провеждане на правителствената политика 
и при представянето на тази политика пред 
обществото.
(2) Политическият кабинет включва за­
местник-министрите, началника на кабинета, 
парламентарния секретар и директора на ди­
рекция „Връзки с обществеността и протокол“.
(3) Към политическия кабинет министърът 
може да назначава по трудово правоотношение 
съветници, експерти и технически сътрудници.
(4) Политическият кабинет:
1. подпомага министъра при изготвянето на 
стратегии, програми и решения, осигуряващи 
провеждането на правителствената политика 
в сферата на правомощията му;
2. осъществява връзките на министъра 
и на министерството с другите органи на 
държавното управление, както и със законо­
дателната власт;
3. отговаря за представянето на решенията 
на министъра и за довеждането им до знани­
ето на обществеността;
4. планира и отчита изпълнението на еже­
годните цели на министерството;
5. организира и осъществява връзките на 
министъра с обществеността.
Чл. 7. (1) Работата на политическия каби­
нет се организира от началника на кабинета.
(2) Началникът на кабинета:
1. организира работата на политическия 
кабинет на министъра, участва в съвещанията, 
ръководени от началника на кабинета на ми­
нистър-председателя, и координира работата 
си с политическите кабинети на останалите 
членове на Министерския съвет;
2. информира министъра за хода на еже­
дневната работа в министерството, преглежда 
и насочва по компетентност и съгласува с 
главния секретар текущата дейност на ад­
министрацията;
3. изготвя работната програма на минис­
търа по повод на негови посещения, срещи 
и пътувания и координира подготовката на 
докладите и необходимите материали за не­
говите срещи и международни участия;
4. организира и контролира работата на 
експертите и техническите сътрудници към 
политическия кабинет;
5. осъществява връзките с другите членове 
на Министерския съвет, с представители на 
държавните органи и с органите на местното 
самоуправление, с политически и обществени 
организации и с граждани;
6. участва в обсъждането на становища по 
приоритетни актове на Министерския съвет, 
свързани с дейността на министерството;
7. координира изпълнението на приорите­
тите на министерството и на програмата на 
правителството в областта, в която министърът 
има правомощия;